|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑΥΠΟΥΡΓΕΙΟ ΠΑΙΔΕΙΑΣ & ΘΡΗΣΚΕΥΜΑΤΩΝΠΕΡ/ΚΗ Δ/ΝΣΗ ΕΚΠ/ΣΗΣ ΠΡΩΤΟΒΑΘΜΙΑΣ & ΔΕΥΤΕΡΟΒΑΘΜΙΑΣ ΕΚΠ/ΣΗΣ ΔΥΤ. ΕΛΛΑΔΑΣ**Δ/ΝΣΗ ΠΡΩΤΟΒΑΘΜΙΑΣ ΕΚΠ/ΣΗΣ ΑΧΑΪΑΣ**ΤΜΗΜΑ Γ’- ΠΡΟΣΩΠΙΚΟΥ |  | **Πάτρα, 17/06/2022****Αρ. πρωτ.: Φ.11.2/9238** |
|  |
| **ΠΡΟΣ:** | **Τους εκπαιδευτικούς της Δ/νσης Π.Ε. Αχαΐας** |
| Ταχ. Δ/νση : Ερμού 70, 26221, ΠΑΤΡΑΠληροφορίες: Παπαδοπούλου ΕλισάβετΣτάικου ΝίκηΤηλ. : 2610229234, 2610229232E-mail : mail@dipe.ach.sch.grΙστοσελίδα : <http://dipe.ach.sch.gr> |
|  |  |
| **ΘΕΜΑ: « Πρόσκληση Εκπαιδευτικών Πρωτοβάθμιας Εκπαίδευσης Αχαΐας για υποβολή αίτησης απόσπασης σε σχολικές μονάδες εντός Π.Υ.Σ.Π.Ε. Αχαΐας για το διδακτικό έτος 2022-2023»** |

Το Π.Υ.Σ.Π.Ε Αχαΐας καλεί **από τη Δευτέρα 20/06/2022 έως και την Τρίτη 05/07/2022** όλες/ους τις/τους εκπαιδευτικούς όλων των κλάδων, Γενικής και Ειδικής Αγωγής, οι οποίοι ανήκουν οργανικά σε σχολικές μονάδες της Διεύθυνσης Π.Ε. Αχαΐας και επιθυμούν να αποσπαστούν σε σχολικές μονάδες **εντός του Π.Υ.Σ.Π.Ε. Αχαΐας** να υποβάλουν αίτηση απόσπασης. Η αίτηση θα υποβληθεί **αποκλειστικά** ηλεκτρονικά online μέσω της ιστοσελίδας μας (http://dipe.ach.sch.gr/), ενότητα: «Ηλεκτρονικές Υπηρεσίας (e-Υπηρεσίες)» - «Αιτήσεις απόσπασης εντός ΠΥΣΠΕ Αχαΐας». Για την είσοδο στο σύστημα, θα πρέπει να συμπληρώσετε τον Α.Μ. και το ΑΦΜ σας.

Για τη συμπλήρωση της online αίτησης, **ακολουθείτε τις οδηγίες** που υπάρχουν στο αριστερό μέρος της ιστοσελίδας.

Τονίζεται ότι στην παρούσα φάση αιτήσεων, **θα δηλωθούν και οι σχολικές μονάδες** προτίμησης για απόσπαση (στο πεδίο **«Παρατηρήσεις»** μπορεί ο εκπαιδευτικός να καταγράψει την επιθυμία του για πιθανή απόσπασή του σε σχολικές μονάδες ευρύτερης ή στενότερης γεωγραφικής περιοχής, π.χ σε όλες τις σχολικές μονάδες του Δήμου….).

**Η ηλεκτρονική πλατφόρμα για την υποβολή της αίτησης θα κλείσει την Τρίτη 05-07-2022 και ώρα 23:59 μ.μ**.

Τα δικαιολογητικά που αφορούν τη μοριοδότηση των αιτήσεων απόσπασης είναι τα παρακάτω:

1. Πιστοποιητικό οικογενειακής κατάστασης.
2. Πιστοποιητικό εντοπιότητας.
3. Βεβαίωση φοίτησης για τα σπουδάζοντα τέκνα.
4. Βεβαίωση συνυπηρέτησης για όσους την επικαλούνται.
5. Βεβαίωση πολυτεκνίας από την Ανώτατη Συνομοσπονδία Πολυτέκνων Ελλάδος
6. Βεβαίωση εξειδικευμένου κέντρου τεχνητής γονιμοποίησης, αν γίνεται επίκληση εξωσωματικής γονιμοποίησης.
7. Βεβαίωση Α/θμιας - Β/θμιας Υγειονομικής επιτροπής ή ΚΕΠΑ για όσες/-ους επικαλούνται λόγους υγείας (αν η/ο εκπαιδευτικός επικαλείται λόγους υγείας γονέα απαιτείται και βεβαίωση ότι ο γονέας είναι δημότης από διετίας και διαμένει στο Δήμο περιοχής απόσπασης).
8. Βεβαίωση Α/θμιας - Β/θμιας Υγειονομικής επιτροπής ή Κ.Ε.Π.Α. και δικαστική απόφαση επιμέλειας (αν η/ο εκπαιδευτικός επικαλείται λόγους υγείας αδερφών).
9. Βεβαίωση φοίτησης του εκπαιδευτικού για απόκτηση μεταπτυχιακού διπλώματος ειδίκευσης ή απόκτησης άλλου τίτλου Πανεπιστημίου ή ΤΕΙ σε σχολή που εδρεύει στο Δήμο περιοχής απόσπασης. Οι σπουδές στο ΕΑΠ **δεν** μοριοδοτούνται.

Οι εκπαιδευτικοί, οι οποίοι την περίοδο του Νοεμβρίου του 2021 είχαν υποβάλει αίτηση μετάθεσης, βελτίωσης θέσης ή οριστικής τοποθέτησης, δεν υποχρεούνται να υποβάλουν εκ νέου τα παραπάνω δικαιολογητικά, εκτός των υπ’ αριθμ. **1, 6, 7, 8 και 9**. Τα δικαιολογητικά που θα υποβληθούν θα πρέπει να έχουν εκδοθεί εντός του τελευταίου τριμήνου.

**Επισήμανση:** Τα υπ’ αριθμ. **7** και **8** δικαιολογητικά, θα αποστέλλονται από την/τον ενδιαφερόμενη/νο εκπαιδευτικό σε κλειστό φάκελο στην Δ/νση Π.Ε. Αχαΐας με την ένδειξη «Εμπιστευτικό Πρωτόκολλο», συνοδευόμενα από απλή επιστολή, όπου θα αναγράφονται το ονοματεπώνυμο του εκπαιδευτικού, ο Αριθμός Μητρώου του και ο αριθμός πρωτοκόλλου της αίτησης που υπέβαλε.

Η μοριοδότηση των αιτήσεων απόσπασης θα γίνει σύμφωνα με τα οριζόμενα στην υπ’ αριθ. πρωτ. 38342/Ε2/04-04-2022 (ΑΔΑ: 6Η8Τ46ΝΤΛΗ-8ΜΜ) εγκύκλιο αποσπάσεων του Υ.ΠΑΙ.Θ.

**Επισημαίνουμε ότι:**

* Εκπρόθεσμη υποβολή αιτήσεων και δικαιολογητικών δε θα γίνεται δεκτή.
* Σε περίπτωση που ικανοποιηθεί αίτηση του εκπαιδευτικού για απόσπασή του σε άλλο Π.Υ.Σ.Π.Ε. ή σε Υπηρεσία ή Φορέα, η αίτησή του για απόσπαση εντός του Π.Υ.Σ.Π.Ε. Αχαΐας ανακαλείται αυτοδίκαια.
* Σε περίπτωση που εκπαιδευτικός επιθυμεί να ανακαλέσει την αίτηση απόσπασης, θα πρέπει να το γνωστοποιήσει στη Γραμματεία του Π.Υ.Σ.Π.Ε. **μέχρι την ημέρα συνεδρίασης** του Υπηρεσιακού Συμβουλίου για τις αποσπάσεις εντός Π.Υ.Σ.Π.Ε.
* Ο χρόνος απόσπασης δε λογίζεται ότι διανύθηκε στην οργανική θέση για κατοχύρωση του δικαιώματος μετάθεσης, σύμφωνα με τις διατάξεις του άρθρου 8 του Π.Δ. 50/1996 και του άρθρου 30 του Ν. 3848/2010.
* Η απόφαση απόσπασης **δεν εκτελείται** πριν καλυφθούν οι λειτουργικές ανάγκες της σχολικής μονάδας από την οποία αποσπάται ο εκπαιδευτικός (άρθρο 31 του Ν. 3848/2010).
* Η αίτηση απόσπασης αποτελεί ταυτόχρονα και υπεύθυνη δήλωση για όλα τα αναγραφόμενα στοιχεία.
* Οι αιτήσεις απόσπασης που θα υποβληθούν θα έχουν ισχύ μόνο για την Α΄ φάση των αποσπάσεων. Για ενδεχόμενες επόμενες φάσεις θα ζητηθούν από το Συμβούλιό μας νέες δηλώσεις.
* Λειτουργικά κενά είναι εν δυνάμει όλα τα σχολεία Α/θμιας Εκπ/σης Αχαΐας και οι εκπαιδευτικοί μπορούν να δηλώνουν **όσα** σχολεία επιθυμούν.

Υπογραμμίζεται ότι η διαδικασία που ακολουθείται για την υλοποίηση των υπηρεσιακών μεταβολών μετά την ολοκλήρωση των μεταθέσεων είναι, σύμφωνα με τις κείμενες διατάξεις, η ακόλουθη:

* Ρύθμιση λειτουργικών υπεραριθμιών.
* Τοποθέτηση λειτουργικά υπεράριθμων εκπαιδευτικών.
* Τοποθέτηση εκπαιδευτικών που βρίσκονται στη διάθεση του ΠΥΣΠΕ.
* Τοποθέτηση των εκπαιδευτικών που αποσπάστηκαν από άλλους νομούς μαζί με τις αποσπάσεις των εκπαιδευτικών από σχολείο σε σχολείο

Παρακαλούνται οι Διευθυντές/ντριες σχολικών μονάδων και οι Προϊστάμενοι/νες Νηπιαγωγείων, όπως μεριμνήσουν να λάβουν γνώση της παρούσης, με κάθε πρόσφορο τρόπο όλοι οι εκπαιδευτικοί, οι οποίοι υπηρετούν στη σχολική τους μονάδα, καθώς και όσοι απουσιάζουν για οποιοδήποτε λόγο.

**Ο ΔΙΕΥΘΥΝΤΗΣ Π.Ε. ΑΧΑΪΑΣ**

**ΣΤΑΥΡΟΓΙΑΝΝΟΠΟΥΛΟΣ ΑΝΑΣΤΑΣΙΟΣ**